system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Tuareg/Mr. G's Promises?
assistant
Tuareg/Mr. G's Promises este un disc single scos de formația Transsylvania Phoenix, mai precis de către Nicu Covaci și Josef Kappl, în anul 1988, în Germania de Vest.

Prezentare
Instrumentele de pe acest material discografic, în afară de chitara lui Covaci și basul lui Kappl, au fost sintetizate electronic. Prima piesă a fost reluată mai târziu, pe albumul În umbra marelui urs (2000), sub numele de „Afganistan”, având o nouă interpretare și orchestrație, iar a doua piesă, pe discul single Ciocîrlia/Perestroika (1990). „Mr. G” din titlul melodiei „Mr. G's Promises” se referă la Mihail Gorbaciov, conducătorul Uniunii Sovietice în perioada 1985–1991. Materialul acestui disc single a fost remasterizat și editat pe suport compact disc în anul 2019, pe albumul de restituiri The 80s (unde cele două piese figurează cu titlurile lor originale: „Afghanistan” și „Perestroika”).

Piese
Fața A:
 Tuareg (Nicolae Covaci, Josef Kappl) 3:03

Fața B:
 Mr. G's Promises (Nicolae Covaci) 3:23

Înregistrat și mixat la Blue Box Studio Hamburg-Bergedorf. Produs de Joschi Kappl – Kato Musicproduktion.

Componența formației
 Nicolae Covaci – chitară electrică și acustică
 Josef Kappl – chitară bas, claviaturi, programări și sample-uri

Bibliografie
 Covaci, Nicolae. Phoenix: Giudecata înțelepților, Editura Integral, București, 2014. ISBN 978-973-8209-53-4

Legături externe
 Pagina albumului Tuareg/Mr. G's Promises pe site-ul Discogs.com

Albume muzicale Phoenix
Discuri single din 1988
Albume rock